  ИА «Удмуртия» Анжелика Тихонова корреспондент Алнаш ёросысь Асангуртын рос-прос тупатъям спортзалэз усьтӥзы. Со сярысь элькун тӧролэн но кивалтэтлэн пресс-службазы ивортӥз. Лэсьтӥськисьёс спортзаллэсь липетсэ но выжзэ воштӥзы, борддоръёссэ, вӧлдэтсэ штукатуркаен выльысь шобыртӥзы, гылтӥськон интыосты выльдӥзы, тылъёссэ быдэсак воштӥзы.  Куашкан калэ вуэм юртэз Гуртлэн арез улсын тупатъязы. Ужъёсты быдэстыны элькун коньдэтысь 12 миллион манетлэсь трос коньдон кутӥзы.  Пусъём, берло вить ар ӵоже Киясаын, Сьӧлтаын, Красногорскын, Гракын, Сюмсиын, Вотка ёросысь Новый каргуртын физкультурая но тазалыкез кыдатонъя огъетъёс пуктӥзы ни, Шарканын куасэн бызьылонъя улосвыл центр усьтӥзы. Али Дэри ёросысь Ягулын но Якшур-Бӧдья ёросысь Тылоын спорт объектъёс пукто.  Тодэ вайытом, Кез ёросын рос-прос тупатъям лулчеберет юртэз усьтӥзы. Тегъёс: Удмуртия Алнаш лэсьтӥськон Спорт  